มีน้ำไหลอาจจะเป็นตกขาวมีสีเหลือง มีอาการคัน อาการเบื้องต้นมีเเค่นี้ค่ะ มีอาการตั้งเเต่วันที่14 จนตอนนี้เหลือเเค่อาการคันเล็กน้อยค่ะ อยากทราบว่าจะเป็นอาการของอะไรได้บ้างคะ มียาทานเเนะนำบ้างมั้ยคะ
สวัสดีค่ะ อาการเป็นตกขาวสีเหลืองไหลออกมา มีอาการคันเล็กน้อย อาจจะเกิดจาก ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติได้ หรือเป็น ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน จะแยกเชื้อจากการนำตกขาวไปตรวจเพิ่มเติม สาเหตุอื่นๆเช่น การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด ปากมดลูกอักเสบจากโรคหนองใน ภาวะอวัยวะภายในอุ้งเชิงกรานอักเสบในเบื้องต้น ไม่สวนล้างช่องคลอดเด็ดขาด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ไปก่อนสังเกตอาการค่ะ ถ้าตกขาวออกมามากขึ้นเรื่อยๆ คันเยอะ มีกลิ่นเหม็นมากผิดปกติ หรือตกขาวมีสีเหลืองคือสีผิดไปจากปกติอย่างชัดเจน ก็ควรไปพบแพทย์เพื่อตรวจเพิ่มเติม ไม่ควรซื้อยามาใช้เองโดยยังไม่ทราบวินิจฉัยที่แน่ชัด เพราะการใช้ยาไม่ตรงกับโรค อาจทำให้เกิดเชื้อดื้อยาได้